
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Αναγνώριση της ΑΕ Ευρωπαϊκή Εταιρεία Ελέγχων και 
Πιστοποιήσεων (ΕϋΒΟΟΕΒΤ), ως φορέα ικανού 
για τον περιοδικό επανέλεγχο σταθερών δοχείων 


πίεσης και ανυψωτικών μηχανημάτων. 1 

Τροποποίηση της 37280/18.12.1991 απόφαση της Νο¬ 
μαρχίας Πειραιά. 2 

Τροποποίηση της 37265/18.12.1991 απόφαση της Νο¬ 
μαρχίας Πειραιά. 3 

Τροποποίηση της 37286/18.12.1991 απόφαση της Νο¬ 
μαρχίας Πειραιά. 4 

Τροποποίηση Οργανισμού Εσωτερικής Υπηρεσίας 

Δήμου Σπάτων Αττικής. 5 

Σύσταση Δημοτικής Επιχείρησης Τουριστικής Ανά¬ 
πτυξης Σπηλαίου Πηγών Αγγίτη (Μααράς) Δήμου 

Προσοτσάνης. 6 

Τροποποίηση της 7729/1995 απόφασης του Γενικού 
Γραμματέα Περιφέρειας Ανατολικής Μακεδονίας - 

Θράκης. 7 

Τροποποίηση της συστατικής πράξης του Νομικού 
Προσώπου «Σχολική Επιτροπή Α' και Β' Νηπιαγω¬ 
γείων Κοινότητας Τερπνής» Ν. Σερρών. 8 

Τροποποίηση της συστατικής πράξης της αμιγούς 
Δημοτικής Επιχείρησης με την επωνυμία «Δημοτι¬ 
κή Επιχείρηση Ανάπτυξης Δήμου Βισαλτίας» Ν. 

Σερρών. 9 

Διάλυση της αμιγούς Επιχείρησης του Δήμου Χάλκης 
Ν. Δωδεκανήσου με την επωνυμία «ΔΗΜΟΤΙΚΟ 
ΠΡΑΤΗΡΙΟ ΕΜΠΟΡΙΑΣ ΥΓΡΩΝ ΚΑΥΣΙΜΩΝ ΧΑΛ¬ 
ΚΗΣ». 10 

Χορήγηση άδειας άσκησης επαγγέλματος Κοινωνι¬ 
κού Λειτουργού στην Παναγιώτα Πολίτου του 
Κων/νου. 11 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στη Φ.12.1/Β3/3437/99 από¬ 
φαση Υπουργού Εθνικής Παιδείας και θρησκευ¬ 
μάτων . 12 


ΑΠΟΦΑΣΕΙ Σ 

Αριθ. 28992/627 (1) 

Αναγνώριση της ΑΕ Ευρωπαϊκή Εταιρεία Ελέγχων και 
Πιστοποιήσεων (ΕΨΒΟΟΕΒΤ), ως φορέα ικανού για 
τον περιοδικό επανέλεγχο σταθερών δοχείων πίεσης 
και ανυψωτικών μηχανημάτων. 

Ο ΥΦΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις: 

α. Του Ν. 1558/85 «Κυβέρνηση και Κυβερνητικά όργα¬ 
να». 

β. Του Π.Δ. 229/86 «Σύσταση και Οργάνωση Γ.Γ.Β.», 
όπως τροποποιήθηκε και συμπληρώθηκε από το Π.Δ. 
396/88 και το Π.Δ. 189/95 (ΦΕΚ99/Α'). 

γ. Του Π.Δ. 27/1.2.96 (ΦΕΚ19/Α') «Συγχώνευση των 
Υπουργείων Τουρισμού, Βιομηχανίας Ενέργειας και 
Τεχνολογίας και Εμπορίου στο Υπουργείο Ανάπτυ¬ 
ξης». 

δ. Του άρθρου 7 παρ. 4 του Ν. 2244/94 (ΦΕΚ 168/Α') 
«Ρύθμιση θεμάτων ηλεκτροπαραγωγής από ανανεώσιμες 
πηγές ενέργειας και από συμβατικά καύσιμα και άλλες 
διατάξεις», όπως αντικαταστάθηκε με το άρθρο 17 παρ. 2 
του Ν. 2308/95 (ΦΕΚ114Α). 

2. Το άρθρο 22 του Ν. 1682/87 «Μέσα και όργανα ανα¬ 
πτυξιακής πολιτικής... και άλλες διατάξεις» (ΦΕΚ 14/Α'/ 
87). 

3. Τις διατάξεις του Ν. 2231 /94 «Σύσταση και λειτουργία 
του Ελληνικού Ινστιτούτου Μετρολογίας, Εθνικού Συμ¬ 
βουλίου Διαπίστευσης και άλλες διατάξεις» (ΦΕΚ 139/Α7 
94), όπως τροποποιήθηκε με το άρθρο 8 του Ν. 2642/98 
(ΦΕΚ 216/Α717.9.98). 

4. Την 14165/Φ17.4/373/93 υπουργική απόφαση με τη 
οποία θεσπίστηκε κανονισμός για την ασφαλή κατασκευή 
και κυκλοφορία των δοχείων πίεσης. 

5. Το Π.Δ. 70/90 (ΦΕΚ 31/Α') «Υγιεινή και ασφάλεια των 
εργαζομένων στις ναυπηγικές εργασίες». 

6) Την από 20.9.99 αίτηση της η ΑΕ ΕυΒΟΟΕΒΤ. 

7. Την υπουργική απόφαση 13147/ΔΠΠΟΙΟ/47/95 (ΦΕΚ 
652/Β') σχετικά με τις προϋποθέσεις για την αναγνώριση 
δυνατότητας ανάληψης εργασιών ελέγχου μέσων ατομι¬ 
κής προστασίας. 

8. Το από 22.12.99 Πρακτικό της Επιτροπής Αναγνώρι¬ 
σης Φορέων που συγκροτήθηκε με την υπουργική από¬ 
φαση 13147/ΔΠΠΟΙΟ/47/95 (ΦΕΚ 652/Β), όπως τροπο¬ 
ποιήθηκε με την 8476/90/97 (ΦΕΚ 198/Β) όμοια απόφαση, 
καθώς και το από 23.12.99 Ενημερωτικό Σημείωμα της 
Δ/νσης Πολιτικής Ποιότητος. 

9. Το γεγονός ότι από τις διατάξεις της παρούσας από¬ 
φασης δεν προκύπτει δαπάνη για τον κρατικό προϋπολο¬ 
γισμό. 

10. Την 3574/5.7.99 (ΦΕΚ 1373/Β/5.7.99) απόφαση του 
Πρωθυπουργού και του Υπουργού Ανάπτυξης «Περί ανά¬ 
θεσης αρμοδιοτήτων στον Υφυπουργό Ανάπτυξης Ιωάν¬ 
νη Ζαφειρόπουλο», αποφασίζουμε: 

Άρθρο 1 

Αναγνωρίζουμε την ΑΕ Ευρωπαϊκή Εταιρεία Ελέγχων 
και Πιστοποιήσεων (ΕΙΙΡΙΟΟΕΒΤ), ως φορέα ικανό: 

1.1 Για τον περιοδικό επανέλεγχο σταθερών δοχείων 
πίεσης χωρητικότητας μεγαλύτερης των 450 λίτρων, 
σύμφωνα μεταπροβλεπόμενα στον κανονισμό για την κα¬ 
τασκευή των δοχείων πίεσης, που θεσπίστηκε με την 
14165/Φ17.4/373/93 (ΦΕΚ673/Β/93) υπουργική απόφαση 
και 

1.2 Για τον περιοδικό επανέλεγχο ανυψωτικών μηχανη¬ 
μάτων, σύμφωνα με τα προβλεπόμενα στο Π.Δ. 70/90 
(ΦΕΚ 31/Α) «Υγιεινή και ασφάλεια των εργαζομένων στις 
ναυπηγικές εργασίες». 

Άρθρο 2 

Η ΕΨΗΟΟΕΗΤ υποχρεούται: 

2.1 Να διαπιστευτεί για το αντικείμενο για το οποίο ανα¬ 
γνωρίζεται μόλις το Εθνικό Σύστημα Διαπίστευσης μπο¬ 
ρεί να επιτελέσει το αντίστοιχο έργο. 

2.2 Να συμμορφώνεται προς τις υποχρεώσεις που πε- 
ριγράφονται στην παράγραφο 2 του Παραρτήματος 1 της 
13147/95 απόφασης της Υφυπουργού Ανάπτυξης. 

2.3 Κατά τη διενέργεια των σχετικών ελέγχων να χρησι¬ 
μοποιεί εργαστήρια τα οποία έχουν αναγνωριστεί από το 
Υπουργείο Ανάπτυξης για τη χορήγηση των αντίστοιχων 
εκθέσεων δοκιμών. 

2.4 Να κοινοποιεί στην αρμόδια υπηρεσία του Υπουρ¬ 
γείου Ανάπτυξης κάθε πιστοποιητικό ή βεβαίωση που εκ¬ 
δίδει με την ιδιότητά της ως αναγνωρισμένος φορέας. 

2.5 Πριν τη δραστηριοποίηση της στο πλαίσιο της πα- 
ρούσης έγκρισης, να συνάψει σύμβαση για την κάλυψη 
της αστικής ευθύνης για τις προαναφερόμενες στο πλαί¬ 
σιο του Φορέα Ελέγχου υπηρεσίες και να προσκομίσει 
σχετική βεβαίωση στη Δ/νση Πολιτικής Ποιότητας. 

Άρθρο 3 

Ισχύς αποφάσεως 

1. Σε περίπτωση που διαπιστωθεί ότι ο αναγνωρισμένος 
κατά την παρούσα απόφαση φορέας δεν ανταποκρίνεται 
στις υποχρεώσεις που προβλέπονται στο ανωτέρω άρ¬ 
θρο 2, η αντίστοιχη αναγνώριση θα ανακληθεί προσωρινά 
ή οριστικά. 

2. Η παρούσα απόφαση ισχύει από τη δημοσίευση της 
στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 26 Ιανουάριου 2000 

Ο ΥΦΥΠΟΥΡΓΟΣ 

ΓΙΑΝΝΗΣ ΖΑΦΕΙΡΟΠΟΥΛΟΣ 


Αριθ. 49545 (2) 

Τροποποίηση της 37280/18.12.1991 απόφαση της Νο¬ 
μαρχίας Πειραιά. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1) Την αριθ. οικ. 37280/18.12.1991 απόφαση της Νο¬ 
μαρχίας Πειραιά που δημοσιεύθηκε στο ΦΕΚ 38/ 
27.1.1992τ.Β’ και αφορά τη σύσταση στο Δήμο Αγίου Δη- 
μητρίου ίδιου Νομικού Προσώπου με το όνομα «22η Σχο¬ 
λική Επιτροπή του 7ου Νηπιαγωγείου». 

2) Την 318 Γ/1999 απόφαση του Δημοτικού Συμβουλίου 
του Δήμου Αγίου Δημητρίου, αποφασίζουμε: 

Τροποποιούμε το άρθρο 1 της οικ. 37280/18.12.1991 α¬ 
πόφασης της Νομαρχίας Πειραιά ως εξής: 

1. Συστήνουμε στο Δήμο Αγίου Δημητρίου του Νομού 
Αττικής ίδιο Νομικό Πρόσωπο με το όνομα «22η Σχολική 
Επιτροπή συστεγαζόμενων σχολικών μονάδων του 7ου 
Νηπιαγωγείου και 12ου Δημοτικού Σχολείου». 

Κατά τα λοιπά ισχύει ως έχει η αριθ. οικ. 37280/ 
18.12.1991 απόφαση Νομαρχίας Πειραιά. 

Κάλυψη δαπάνης 

Από τις διατάξεις αυτής της απόφασης δενπροκαλείται 
δαπάνη σε βάρος του προϋπολογισμού του Δήμου Αγίου 
Δημητρίου. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 29 Νοεμβρίου 1999 

Με εντολή Γενικού Γραμματέα Περιφέρειας 
Η Διευθύντρια 

ΕΜΜΑΝΟΥΕΛΑ ΠΑΝΑΓΙΩΤΟΥ 

□ 

Αριθ. 49544 (3) 

Τροποποίηση της 37265/18.12.1991 απόφαση της Νο¬ 
μαρχίας Πειραιά. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1) Την αριθ. οικ. 37265/18.12.1991 απόφαση της Νο¬ 
μαρχίας Πειραιά που δημοσιεύθηκε στο ΦΕΚ 53/ 
5.2.1992 τ.Β’ και αφορά τη σύσταση στο Δήμο Αγίου Δη¬ 
μητρίου ίδιου Νομικού Προσώπου με το όνομα «7η Σχολι¬ 
κή Επιτροπή συστεγαζόμενων σχολικών μονάδων του 
7ου, 12ου, 19ου Δημοτικού Σχολείου και 1ου Ειδικού Σχο¬ 
λείου». 

2) Την 318 Β/1999 απόφαση του Δημοτικού Συμβουλίου 
του Δήμου Αγίου Δημητρίου, αποφασίζουμε: 

Τροποποιούμε το άρθρο 1 της οικ. 37265/18.12.1991 α¬ 
πόφασης της Νομαρχίας Πειραιά ως εξής: 

1. Συστήνουμε στο Δήμο Αγίου Δημητρίου του Νομού 
Αττικής ίδιο Νομικό Πρόσωπο με το όνομα « 7η Σχολική Ε¬ 
πιτροπή συστεγαζόμενων σχολικών μονάδωντου 7ου Δη¬ 
μοτικού Σχολείου και 1ου Ειδικού Σχολείου». 

Κατά τα λοιπά ισχύει ως έχει η αριθμ. οικ. 37265/ 
18.12.1991 απόφαση της Νομαρχίας Πειραιά. 

Κάλυψη δαπάνης 

Από τις διατάξεις αυτής της απόφασης δενπροκαλείται 
δαπάνη σε βάρος του προϋπολογισμού του Δήμου Αγίου 
Δημητρίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Νοεμβρίου 1999 

Με εντολή Γενικού Γραμματέα Περιφέρειας 
Η Διευθύντρια 

ΕΜΜΑΝΟΥΕΛΑ ΠΑΝΑΓΙΩΤΟΥ 

□ 

Αριθ. 49546 (4) 

Τροποποίηση της 37286/18.12.1991 απόφαση της Νο¬ 
μαρχίας Πειραιά. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1) Την αριθ. οικ. 37286/18.12.1991 απόφαση της Νο¬ 
μαρχίας Πειραιά, που δημοσιεύθηκε στο ΦΕΚ 38/Β7 
27.1.1992 και αφορά τη σύσταση στο Δήμο Αγίου Δημη- 
τρίου ίδιου Νομικού Προσώπου με το όνομα «28η Σχολική 
Επιτροπή συστεγαζόμενων σχολικών μονάδων του 1ου 
και 2ου Γυμνασίου και 1ου και 2ου Λυκείου». 

2) Την 318 Δ/1999 απόφαση του Δημοτικού Συμβουλίου 
του Δήμου Αγίου Δημητρίου, αποφασίζουμε: 

Τροποποιούμε το άρθρο 1 της οικ. 37286/18.12.1991 
απόφασης της Νομαρχίας Πειραιά, ως εξής: 

1. Συστήνουμε στο Δήμο Αγίου Δημητρίου του Νομού 
Αττικής ίδιο Νομικό Πρόσωπο με το όνομα « 28 η Σχολική 
Επιτροπή συστεγαζόμενων σχολικών μονάδων 1ου Γυ¬ 
μνασίου, 1ου Λυκείου, εσπερινού Γ υμνασίου Ι.Ε.Κ. Αγίου 
Δημητρίου.». 

Κατά τα λοιπά ισχύει ως έχει η αριθ. οικ. 37286/ 
18.12.1991 απόφαση Νομαρχίας Πειραιά. 

Κάλυψη δαπάνης: Από τις διατάξεις αυτής της απόφα¬ 
σης δεν προκαλείται δαπάνη σε βάρος του προϋπολογι¬ 
σμού του Δήμου Αγίου Δημητρίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Νοεμβρίου 1999 

Με εντολή Γ ενικού Γ ραμματέα Περιφέρειας 
Η Διευθύντρια 

ΕΜΜΑΝΟΥΕΛΑ ΠΑΝΑΓΙΩΤΟΥ 

□ 

Αριθ. 08/Δ.Τ.Α./822+333 (5) 

Τροποποίηση Οργανισμού Εσωτερικής Υπηρεσίας Δή¬ 
μου Σπάτων Αττικής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 12 του Ν. 1188/81 όπως 
τροποποιήθηκε με το άρθρο 26παρ. 1 του Ν. 1832/89. 

2. Τις διατάξεις του Ν. 2190/94 καθώς και των Π.Δ. 
37α/87 και 22/90. 

3. Τις διατάξεις των άρθρων 8 και 12 του Ν. 2307/95 κα¬ 
θώς και του Ν. 2683/99. 

4. Τις διατάξεις του Ν. 2503/97 άρθρο 11 παρ. 8 και άρ¬ 
θρο 18παρ. 12. 

5. Την αριθ. 137/99 απόφαση του Δημοτικού Συμβουλί¬ 
ου Δήμου Σπάτων. 

6. Τη σύμφωνη γνωμοδότηση του Υπηρεσιακού Συμ¬ 
βουλίου Υπαλλήλων ΟΤΑ Ανατ. Αττικής που διατυπώθηκε 
στο 14/99 πρακτικό του. 


7. Τα στοιχεία του οικείου φακέλου. 

8. Τ ις ρυθμίσεις του άρθρου 29Ατου Ν. 1558/85 που προ¬ 
στέθηκε με το άρθρο 27 του Ν. 2081/92, αποφασίζουμε: 

Εγκρίνουμε την αριθ. 137/99 απόφαση του Δημοτικού 
Συμβουλίου Σπάτων που αφορά την τροποποίηση του 0- 
ΕΥ του Δήμου, ως εξής: 

Άρθρο 5 

Στ’ Προσωπικό με σύμβαση εργασίας Ιδ. Δικαίου ορι¬ 
σμένου χρόνου, θέσεις: 25 (εικοσιπέντε). 

Ακροτελεύτεια διάταξη: 

Από τις διατάξεις της απόφασης προκαλείται συνολική 
δαπάνη σε βάρος του προϋπολογισμού του Δήμου δρχ. 
62.500.000. 

Κατά τα λοιπά ισχύει ο Ο.Ε.Υ. του Δήμου Σπάτων όπως 
έχει εγκριθεί με την υπ’ αριθ. 37895/22.11.91 απόφασή 
μας (ΦΕΚ 1011/Β'/12.12.91) και τροποποιήθηκε με την 
αριθ. 20863/28.6.94 όμοια (ΦΕΚ573/Β'/26.7.94). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παλλήνη, 28 Ιανουάριου 2000 

Με εντολή Γ ενικού Γ ραμματέα Περιφέρειας 
Ο Προϊστάμενος 

Δ/νσης Τοπ. Αυτ/σης & Δ/νσης Ανατ. Αττικής 
ΑΘΑΝΑΣΙΟΣ ΤΑΓΑΡΗΣ 

□ 

Αριθ. 7683 (6) 

Σύσταση Δημοτικής Επιχείρησης Τουριστικής Ανάπτυξης 
Σπηλαίου Πηγών Αγγίτη (Μααράς) Δήμου Προσοτσά- 
νης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις των άρθρων 277-284,287, 304 του 
Π.Δ/τος 410/95. (Δ.Κ.Κ.) και του Ν. 2503/97. 

2. Την αριθ. 198/1999 απόφαση του Δημοτικού Συμβου¬ 
λίου Προσοτσάνης, σχετικά με τη σύσταση «Δημοτικής Ε¬ 
πιχείρησης Τουριστικής Ανάπτυξης Σπηλαίου Πηγών Αγ- 
γίτη (Μααράς) Δήμου Προσοτσάνης». 

3. Την αριθ. 5592/13.10.99 αξιολόγηση της οικονομοτε¬ 
χνικής μελέτης της ανωτέρω επιχείρησης από τη Δ/νση 
Σχεδιασμού και Ανάπτυξης της Καβάλας, αποφασίζουμε: 

Διαπιστώνουμε, ότι είναι νόμιμη η αριθ. 198/1999 από¬ 
φαση του Δημοτικού Συμβουλίου Προσοτσάνης, με την ο¬ 
ποία συνιστάται στο Δήμο Προσοτσάνης «Δημοτική Επι¬ 
χείρηση Τ συριστικής Ανάπτυξης Σπηλαίου Πηγών Αγγίτη 
(Μααράς) Δήμου Προσοτσάνης» ως ίδιο Νομικό Πρόσω¬ 
πο Ιδιωτικού Δικαίου, το οποίο διέπεται από τις διατάξεις 
των άρθρων 277-284, 287 και 304 του Π.Δ/τος 410/95. 

Σκοπός της Επιχείρησης είναι: 

α. Η εκμετάλλευση του Σπηλαίου Μααρά, η οργάνωση 
και εκμετάλλευση των εγκαταστάσεων υπηρεσιών υπο¬ 
δοχής και εξυπηρέτησης των επισκεπτών της τεχνητής λί¬ 
μνης και των εγκαταστάσεων αναψυχής του περιβάλλο¬ 
ντος χώρου. 

β. Η έκδοση ενημερωτικού και διαφημιστικού υλικού για 
την προβολή Σπηλαίου Μααρά κοίτης ευρύτερης περιοχής. 

γ. Η αξιοποίηση των τουριστικών πόρων της παραποτά¬ 
μιας ζώνης του Αγγίτη και η συμπλήρωση των υποδομών 
για την τουριστική ανάπτυξη της περιοχής. 

δ. Η ανάληψη σχετικών βιώσιμων επιχειρηματικών δρα¬ 
στηριοτήτων και η συμμετοχή σε άλλες σχετικές επιχει¬ 
ρήσεις με σκοπό την ανάπτυξη και την αξιοποίηση τοπι¬ 
κών πόρων. 

ε. Η ανάληψη, ανάθεση ή υλοποίηση επιμορφωτικών, 
πολιτιστικών, τουριστικών ή άλλων προγραμμάτων που ε¬ 
πιχορηγούνται από την Ευρωπαϊκή Ένωση και άλλες πη¬ 
γές Χρηματοδότησης. 

στ. Η ανάληψη και υλοποίηση αναπτυξιακών προ- 
γραμμάτων(Ι_ΕΑϋΕΒ, ΙΝΤΕΒΒΕΘ κ.ά.), εκπόνηση Ανα¬ 
πτυξιακών Μελετών και γενικά Αναπτυξιακών Πρωτο¬ 
βουλιών. 

ζ. Όποια άλλη δραστηριότητα προάγει την Τουριστική, 
Πολιτιστική και Κοινωνική ανάπτυξη της περιοχής του 
σπηλαίου Πηγών Ποταμού Αγγίτη Κοκκινογείων και της 
ευρύτερης περιοχής του Δήμου Προσοτσάνης. 

ΔΙΟΙΚΗΣΗ ΤΗΣ ΕΠΙΧΕΙΡΗΣΗΣ 

Η επιχείρηση θα διοικείται από επταμελές (7 μέλη) Διοι¬ 
κητικό Συμβούλιο, που τα μέλη του ορίζονται μαζί με τους 
αναπληρωτές από το Δημοτικό Συμβούλιο (άρθρο 278 
παρ. 1 του Π.Δ. 410/95). Στο Διοικητικό Συμβούλιο θα συμ¬ 
μετέχουν: 

α. 3 (τρεις) αιρετοί έκτων οποίων ο ένας θα προέρχεται 
από την μειοψηφία. 

β. 1 (ένας) εκπρόσωπος Κοινωνικού Φορέα του Δημοτι¬ 
κού Διαμερίσματος Κοκκινογείων. 

γ. 3 (τρεις) Δημότες του Δήμου Προσοτσάνης που θα έ¬ 
χουν πείρα ή γνώσεις σχετικές με το αντικείμενο της Επι¬ 
χείρησης έκτων οποίωνοιδύο (2) θαείναιαπότοΔ.Δ.Κοκ- 
κινογείων. 

δ. Ένας (1) εκπρόσωπος των εργαζομένων στην Επιχεί¬ 
ρηση, σε περίπτωση που ο αριθμόςτωναπασχολουμένων 
είναι μεγαλύτερος των 20 ατόμων (χωρίς αλλαγή της συ¬ 
στατικής πράξης). 

Σ’ αυτή την περίπτωση θα ορίζονται δύο (2) Δημότες ή 
κάτοικοι αντί για τρεις( γ' εδάφιο, άρθρο 3). 

ε. Όλα τα παραπάνω μέλη θα ορίζονται από το Δημοτι¬ 
κό Συμβούλιο. 

ΔΙΑΡΚΕΙΑ ΤΗΣ ΕΠΙΧΕΙΡΗΣΗΣ 

Η διάρκεια της επιχείρησης είναι ενενήντα εννέα (99) 
χρόνια, από τη δημοσίευση της απόφασης αυτής στην Ε¬ 
φημερίδα της Κυβερνήσεως. 

ΕΔΡΑ ΤΗΣ ΕΠΙΧΕΙΡΗΣΗΣ 

Έδρα της επιχείρησης είναι ο Δήμος Προσοτσάνης Ν. 
Δρόμος. 

ΠΟΡΟΙ ΤΗΣ ΕΠΙΧΕΙΡΗΣΗΣ 

1. Έσοδα από την εκμετάλλευση του Σπηλαίου Μααρά 
και των εγκαταστάσεων εξυπηρέτησης και αναψυχής των 
επισκεπτών. 

2. Έσοδα από την λειτουργία ή την ενοικίαση ακινήτων. 

3. Έσοδα από λοιπές επιχειρηματικές δραστηριότητες 
της Επιχείρησης που σε κάθε περίπτωση επιτρέπονται και 
εφόσον δεν απαγορεύονται από την κείμενη νομοθεσία 
τη σχετική με τις Επιχειρήσεις των ΟΤΑ. 

4. Έσοδα από την περιουσία της Επιχείρησης. 

5. Έσοδα από την υλοποίηση εκπαιδευτικών και επι¬ 
μορφωτικών προγραμμάτων. 

6. Έσοδα από εκδόσεις. 

7. Έσοδα από την οργάνωση πολιτιστικών και ψυχαγω¬ 
γικών εκδηλώσεων. 

8. Έσοδα από κληροδοτήματα, εισφορές, χορηγίες δω¬ 
ρεές κ.λπ. 


ΔΙΑΛΥΣΗ ΤΗΣ ΕΠΙΧΕΙΡΗΣΗΣ 
Η Επιχείρηση διαλύεται: 

α. Με απόφαση του Δημοτικού Συμβουλίου με την από¬ 
λυτη πλειοψηφία των μελών του. 
β. Όταν λήξει χωρίς να παραταθεί. 
γ. Σε περίπτωση πτώχευσης της Επιχείρησης ακολου¬ 
θεί εκκαθάριση αυτής. 

Εκτός από την περίπτωση της πτώχευσης, η εκκαθάρι¬ 
ση γίνεται από εκκαθαριστές που ορίζονται από το Δημο¬ 
τικό Συμβούλιο. 

Στην εκκαθάριση διεκπεραιώνονται οι εκκρεμείς υποθέ¬ 
σεις, εισπράττονται οι απαιτήσεις, ρευστοποιείται η περι¬ 
ουσία και πληρώνονται τα χρέη της επιχείρησης. Το υπό¬ 
λοιπο περιέρχεται στο Δήμο (Άρθρο 284 του Π.Δ. 410/95 
και Υπ. Απόφαση Υπ. Εσωτερικών 25027/19.4.84). 

Η απόφαση αυτή επιβαρύνει τον προϋπολογισμό του 
Δήμου με το ποσό των 30.000.000 δρχ. που θα διαθέσει ο 
Δήμος ως ιδία συμμετοχή, το οποίο θα αποδοθεί τμηματι¬ 
κά και βάσει των αναγκών που θα έχει η επιχείρηση. 

Η συγκρότηση, η λειτουργία και οι αρμοδιότητες των 
οργάνων διοίκησης, η οργάνωση, η λειτουργία, η διαχεί¬ 
ριση και η εποπτεία της Επιχείρησης, διέπονται από τις 
σχετικές με τις δημοτικές και κοινοτικές επιχειρήσεις δια¬ 
τάξεις του Π.Δ. (ΔΚΚ) 410/95. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Δράμα, 21 Ιανουάριου 2000 

Ο Γ ενικός Γ ραμματέας Περιφέρειας κ.α.α. 

Ο Γ ενικός Διευθυντής 
ΛΑΖΑΡΟΣ ΤΣΑΚΜΑΚΙΔΗΣ 

□ 

Αριθ. 10647 (7) 

Τροποποίηση της 7729/95 απόφασης του Γενικού Γραμ¬ 
ματέα Περιφέρειας Ανατολικής Μακεδονίας - Θράκης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις του άρθρου 9 παρ. 8του Ν.2640/98. 

2. Την με αριθ. 7729/95 απόφασή μας. 

3. Την με αριθ. 684/99 απόφαση του Δημοτικού Συμ¬ 
βουλίου Καβάλας, με την οποία τροποποιεί την με αριθ. 
213/95 απόφασή του, αποφασίζουμε: 

Τροποποιούμε την με αριθμ. 7729/95 απόφασή μας, και 
αντικαθιστούμε τις παραγράφους 1 και 3 ως ακολούθως: 

1. Συστήνουμε ίδιο Νομικό Πρόσωπο με το όνομα « Σχο¬ 
λική Επιτροπή του 6ου Ενιαίου Λυκείου και Μουσικού Γυ- 
μνασίου Δήμου Καβάλας». 

3. Το Νομικό Πρόσωπο διοικείται από 7/μελές Διοικητι¬ 
κό Συμβούλιο αποτελούμενο από: 
α. Ένα Δημοτικό Σύμβουλο, ως Πρόεδρο, 
β. Τον εκάστοτε Διευθυντή του 6ου Ενιαίου Λυκείου, 
γ. Τον εκάστοτε Διευθυντή του Μουσικού Γυμνασίου. 
δ. Τον εκάστοτε εκπρόσωπο των μαθητικών κοινοτήτων 
του 6ου Ενιαίου Λυκείου και του Μουσικού Γ υμνασίου. 

ε. Τον εκάστοτε εκπρόσωπο του Συλλόγου Γονέων και 
Κηδεμόνωντων μαθητώντου 6ου Ενιαίου Λυκείου και του 
Μουσικού Γ υμνασίου. 

ζ. Ένα δημότη οριζόμενο από το Δημοτικό Συμβούλιο. 
Κατά τα λοιπά ισχύει η με αριθμ. 7729/95 απόφασή μας 
Με τις διατάξεις της παρούσας απόφασης δεν πρόκα- 

λείται δαπάνη σε βάρος του προϋπολογισμού του Δήμου 
Καβάλας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καβάλα, 26 Νοεμβρίου 1999 

Με εντολή Γενικού Γραμματέα Περιφέρειας 

Η Προϊστάμενη Δ/νσης κ.α.α. 

ΕΥΑΓΓΕΛΟΣ ΤΖΩΡΤΖΙΟΥ 

□ 

Αριθ. 571 (8) 

Τροποποίηση της συστατικής πράξης του Νομικού Προ¬ 
σώπου «Σχολική Επιτροπή Α' και Β' Νηπιαγωγείων Κοι¬ 
νότητας Τερπνής» Ν. Σερρών. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη : 

1. Τις διατάξεις του άρθρου 203 του Π. Δ/τος 410/1995. 

2. Τις διατάξεις του άρθρου 5 του Ν. 1894/1990 όπως 
συμπληρώθηκαν με τις όμοιες του άρθρου 31 του Ν. 
2009/92. 

3. Την αριθ. ΕΣ./17744/30.8.1990( ΦΕΚ 650/1990 τ. Β') α¬ 
πόφαση του Νομάρχη Σερρών , όπως τροποποιήθηκε με 
την αριθ. ΕΣ/24485/20.10.1994 (ΦΕΚ 832/Β71994) όμοια 
με την οποία συστήθηκε στην πρώην Κοινότητα Τερπνής 
ίδιο Νομικό Πρόσωπο με την επωνυμία «Σχολική Επιτρο¬ 
πή Α' και Β' Νηπιαγωγείων Τερπνής». 

4. Την αριθ. 389/1999 απόφαση του Δ.Σ. Νιγρίτας περί 
τροποποιήσεως του ανωτέρω Νομικού Προσώπου λόγω 
συγχώνευσης των δύο Νηπιαγωγείων, αποφασίζουμε: 

Α. Τροποποιούμε την αριθ. ΕΣ/17744/30.8.1990 απόφα¬ 
ση του Νομάρχη Σερρών ως προς τις παρ. 1 και 3 ως εξής 

1. Συστήνουμε στο Δήμο Νιγρίτας του Νομού Σερρών ί¬ 
διο Νομικό Πρόσωπο με την επωνυμία «Σχολική επιτροπή 
Νηπιαγωγείου Δ.Δ. Τερπνής». 

3. Το Νομικό Πρόσωπο διοικείται από Διοικητικό Συμ¬ 
βούλιο η σύνθεση του οποίου θα καθοριστεί με απόφαση 
του Δ.Σ. Νιγρίτας κατά τις διατάξεις των άρθρων 203 του 
Π.Δ/τος410/1995 καιδτου Ν. 1894/1990. 

Β. Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού του Δήμου Νιγρί¬ 
τας το ύψος της οποίας δεν μπορεί να προϋπολογιστεί. 

Γ. Η αριθ. ΕΣ/24485/20.10.1994 απόφαση του Νομάρχη 
Σερρών καταργείται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σέρρες, 20 Ιανουάριου 2000 

Ο Γ ενικός Γ ραμματέας Περιφέρειας 
ΧΑΡΑΛΑΜΠΟΣ ΣΟΦΙΑΝΟΣ 

□ 

Αριθ. 17796 (9) 

Τ ροποποίηση της συστατικής πράξης της αμιγούς Δημο¬ 
τικής Επιχείρησης με την επωνυμία «Δημοτική Επι¬ 
χείρηση Ανάπτυξης Δήμου Βισαλτίας» Ν. Σερρών. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 277 έως και 284 του Π. 
Δ/τος 410/1995. 


2. Τις διατάξεις του Ν. 2503/1997. 

3. Την αριθ. 8708/26.8.1999 ( ΦΕΚ 1763/Β720.9.1999) 
απόφασή μας με την οποία συστήθηκε στο Δήμο Βισαλ¬ 
τίας του Ν. Σερρών αμιγής δημοτική επιχείρηση με την ε¬ 
πωνυμία «Δημοτική Επιχείρηση Ανάπτυξης Δήμου Βισαλ¬ 
τίας». 

4. Την αριθ. 155/1999 απόφαση του Δ.Σ. Βισαλτίας, 
αποφασίζουμε: 

Α. Αντικαθιστούμε στην αριθ. 8708/26.8.1999 απόφασή 
μας την παρ. 3, ως εξής: 

3. Η επιχείρηση διοικείται από επταμελές Διοικητικό 
Συμβούλιο του οποίου τα μέλη μαζί με τους αναπληρωτές 
των ορίζονται από το Δημοτικό Συμβούλιο και είναι τα 
εξής: 

α) Τρεις (3) αιρετοί εκπρόσωποι, εκ των οποίων ο ένας 
προέρχεται από την μειοψηφία. 

β) Δύο (2 ) εκπροσώπους κοινωνικού ή πολιτιστικού 
φορέα της περιοχής. 

γ) Δύο (2) δημότες ή κατοίκους του Δήμου με πείρα ή 
γνώσεις σχετικές με το αντικείμενο της επιχείρησης. 

Στα μέλη του Διοικητικού Συμβουλίου προστίθεται και 
ένας εκπρόσωπος των εργαζομένων (χωρίς αλλαγή της 
συστατικής πράξης) όταν η επιχείρηση απασχολεί περισ¬ 
σότερους από 20 εργαζόμενους. 

Στην περίπτωση αυτή μειώνονται κατά ένας οι εκπρό¬ 
σωποι κοινωνικού ή πολιτιστικού φορέα της περιοχής. 

Η θητεία του Διοικητικού Συμβουλίου είναι τετραετής 
και ακολουθεί τη θητεία του Δημοτικού Συμβουλίου. 

Β. Από τις διατάξεις της απόφασης αυτής δεν προκα- 
λείται καμία δαπάνη σε βάρος του προϋπολογισμού του 
Δήμου Βισαλτίας. 

Κατά τα λοιπά ισχύει η αριθ. 8708/26.8.1999 απόφασή 
μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σέρρες, 20 Ιανουάριου 2000 

Ο Γ ενικός Γ ραμματέας Περιφέρειας 
ΧΑΡΑΛΑΜΠΟΣ ΣΟΦΙΑΝΟΣ 

□ 

Αριθ. 14477 (10) 

Διάλυση της αμιγούς Επιχείρησης του Δήμου Χάλκης Ν. 
Δωδεκανήσου με την επωνυμία «ΔΗΜΟΤΙΚΟ ΠΡΑΤΗ¬ 
ΡΙΟ ΕΜΠΟΡΙΑΣ ΥΓΡΩΝ ΚΑΥΣΙΜΩΝ ΧΑΛΚΗΣ». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη: 

1) Τις διατάξεις των άρθρων 277 έως 284 του Π. Δ/τος 
410/95. 

2) Την απόφαση του Υπουργού Εσωτερικών 25027/ 
9.4.1984 που δημοσιεύθηκε στο ΦΕΚ 244/Β7 19.4.84. 

3) Την αριθ. 2/92 απόφαση του Δημοτικού Συμβουλίου 
Χάλκης, που δημοσιεύθηκε στο ΦΕΚ 329/Β718.5.1992 
περί σύστασης Δημοτικής Επιχείρησης Υγρών Καυσίμων 
Δήμου Χάλκης Ν. Δωδεκανήσου. 

4) Την αριθ. 59/99 απόφαση του Δ.Σ. Χάλκης, η οποία 
νομιμοποιήθηκε με την αριθ. 9258/26.8.99 απόφαση της 
Περιφέρειας Νοτίου Αιγαίου, περί ορισμού Ελεγκτώντης 
Δημοτικής Επιχείρησης Χάλκης με την επωνυμία « ΔΗ¬ 
ΜΟΤΙΚΗ ΕΠΙΧΕΙΡΗΣΗ ΥΓΡΩΝ ΚΑΥΣΙΜΩΝ ΔΗΜΟΥ ΧΑΛ¬ 
ΚΗΣ Ν. ΔΩΔΕΚΑΝΗΣΟΥ». 

5) Την από 27.9.1999 έκθεση Διαχειριστικού και Ταμία- 

κού ελέγχου της Δημοτικής Επιχείρησης για το έτος 1998 
με την οποία προτείνεται η διάλυση και εκκαθάριση της 
παρούσας Επιχείρησης, για τους λόγους που αναφέρο- 
νται σ’ αυτή. 

6) Την αριθ. 104/99 απόφαση του Δημοτικού Συμβουλίου 
Χάλκης, περί διαλύσεωςτης αμιγούς Επιχείρησης με την ε¬ 
πωνυμία «Πρατήριο Εμπορίας υγρών καυσίμων Χάλκης». 

7) Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του Κρατικού 
Προϋπολογισμού, ούτε εις βάρος του Προϋπολογισμού 
του οικείου ΟΤΑ, αποφασίζουμε: 

Τη διάλυση της αμιγούς Επιχείρησης του Δήμου Χάλ¬ 
κης με την επωνυμία «ΠΡΑΤΗΡΙΟ ΕΜΠΟΡΙΑΣ ΥΓΡΩΝ 
ΚΑΥΣΙΜΩΝ ΧΑΛΚΗΣ» και τη μίσθωση της σε ιδιώτη , προ- 
κειμένου ο Δήμος Χάλκης να έχει ένα σταθερό εισόδημα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρόδος, 23 Δεκεμβρίου 1999 
Με εντολή Γενικού Γραμματέα Περιφέρειας 
Ο Διευθυντής 
Ρ. ΡΙΖΟΠΟΥΛΟΣ 


( 11 ) 

Χορήγηση άδειας άσκησης επαγγέλματος Κοινωνικού 
Λειτουργού στην Παναγιώτα Πολίτου του Κων/νου. 

Η ΝΟΜΑΡΧΗΣ ΑΘΗΝΩΝ 

Με την 103/26.1.2000 απόφαση της Νομάρχου Αθηνών 
χορηγείται άδεια άσκησης επαγγέλματος Κοινωνικού 
Λειτουργού στη Παναγιώτα Πολίτου του Κων/νου. 

Η Βοηθός Νομάρχης 
ΗΡΑ ΒΑΛΣΑΜΑΚΗ - ΡΑΛΛΗ 

□ 

ΔΙΟΡΘΩΣΕΙΣ ΣΦΑΛΜΑΤΩΝ 

( 12 ) 

Στη Φ.12.1/Β3/3437/99 απόφαση Υπουργού Εθνικής 
Παιδείας και Θρησκευμάτων, που δημοσιεύθηκε στο ΦΕΚ 
1886/Β'/1999, γίνεται η εξής διόρθωση σφάλματος: 

(Από το Υπ. Ε.Π.Θ.) 





















1990 


ΕΦΗΜΕΡΙΣ ΤΗΣ ΚΥΒΕΡΝΗΣΕΙΣ (ΤΕΥΧΟΣ ΔΕΥΤΕΡΟ) 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε, 5226 761 - 6230 841 

Πληίροφορΐες Βημπαιευμάτων λοιπιύν Φ.Ε-Κ. 6226713-6249 547 

Πώληση Φ,ΕΧ 6238 782 

Οωτοαντίγροφα παλαιών Φ.Ε.Κ. . 6246 141 

βιβλιοθήκη παλαιών Φ.Ε.Κ. 5246 186 

ΟΒτίγίες για δημοσιεύματα ΑΕ· Ε-Π.Ε. 6246786 

Εγγραφή Συνδρομητών Φ. Ε ,Κ. και 

αποστολή Φ.Ε,Κ. 6246 320 

ΘΕΣΣΑΛΟΝΙΚΗ - Βαα. Όλγας 227 -Τ.Κ. 541 Μ (081)423866 

ΠΕΙΡΑΙΑΣ - Νικήτα 6-8 Τ.Κ. 1 65 31 413Β22Β 

ΠΑΤΡΑ - ΚορΙνθου 327 - Τ. Κ. 262 23 (051 ) 6381 100 

ΙΩΑΝΝΙΝΑ - Διοικητήριο Τ.Κ. 450 44 (0661) 67216 

ΚΟΜΟΤΗΝΗ - Δημοκρατίας 1 Τ.Κ. 691 00 (0831) 22 Μ8 

ΛΑΡΙΣΑ - Διοικητήριο Τ.Κ. 411 10 (041)697440 

ΚΕΡΚΥΡΑ · Σαμαρύ 1 3 Τ.Κ . 491 00 (0601)60 127 / 99120 

ΗΡΑΚΛΕΙΟ -Πλ. Ελευθερίας 1, Τ.Κ. 711 10 (091)396 223 

ΛΕΣΒΟΣ - Πλ. Κωντπανηγουτώλεως 

Τ.Κ. 811 00 Μυτιλήνη (0261)45 680 / 47 633 


ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ <3Β * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ίιίΐρ: «ηην.βΙ.ΟΓ 
θ'ΓΠβίΙ: ννθ&Π189ίθΓ @ 01, 9 Γ 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣΤΗΣ ΚΥΒΕΡΝΗΣΕΩΣ 

» Για τα ΦΕΚ από 1 μέχρι θ σελίδας 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (βσέλιδου ή μέρους αυτού) προσαυξάνεται κατά 100 δρχ. ανά 
Βσέλιδο ή μέρος αυτού. 

* Για τα ΦΕΚ του Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100, (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά θσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε,Κ. 

Τεύχος 

Κ.Α.Ε. Προϋπολογισμού 

ΚΑΕ. εσόδου υπέρ 


2531 

ΤΑΠΕΤ3512 

Α' (Νόμοι, Π Α. Συμβάσεις κ.λπ.) 

60.000 δρχ, 

3.000 

δρχ. 

Β' (Υπουργικές αποφάσεις κ.λπ.) 

70.000 » 

3.600 

Η 

Γ (Διορισμοί, απολύσεις κ.λπ. Δημ. Υπαλλήλων) 

15.000 * 

750 

Μ 

Δ (Απαλλοτριώσεις, πολεοδομία κ.λπ.) 

70.000 . 

3.500 

7* 

Αναπτυξιακών Πράξεων (ΤΑΠ.Σ.) 

30.000 » 

1.600 

ύ 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 » 

750 


Παράρτημα (Προκηρύξεις θέσεων ΔΕΠ κ.τλ.) 

5.000 - 

250 

» 

Δελτίο Βιομηχανικής Ιδιοκτησίας (Δ.Ε.Β,ΙΛ 

10.000 . 

500 

Ρ 

Ανωτάτου Ειδικού Δικαστηρίου (Α.Ε-Δ.) 

3.000 » 

180 

φ 

Προκηρύξεων Α.Σ.Ε.Π. 

10.000 » 

500 

* 

Ανωνύμων Εταιρειών & Ε-Π.Ε. 

300.000 - 

15.000 


Διακηρύξεων Δημοσίων Συμβάσεων (Δ ΑΣ.) 

50.000 - 

2.500 

Η 

ΓΙΑ ΟΛΑ ΤΑ ΤΕΥΧΗ ΕΚΤΟΙ Α.Ε. & ΕΠ.Ε. 

300000 - 

15.000 

η 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οπο(α 
με τη φρονιβα του ενδιαφερομένου πρέπει να στέλνεται στην Υπηρεσία του Εθνικού Τύπο γραφείου 

* Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τπ Δημόσια Ταμεία 

* Οι συνδρομητές του εξωτερικού μπορούν να στέλνουν το ποοότουΤΑΓίΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η (ανουαρίου και λήγει την 31 η Δεκεμβρίου ΤΟυ ίδιου χρόνου. 

Δεν εγγράιρονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά σπά 08.00* έως 13.00 

















